Rika du Plessis - romanza.co.za
Januarie 12, 2010 Antwoord Elize Grobler
Graag wil ek ook net kommentaar lewer op jou boeke. Glo my, ek het nog elke boek van jou geniet en sien uit na die wat nog kom. My dogter Marcia wat in in die Kaap woon vra gereeld of daar al 'n nuwe boek van Tannie Rika uit is. Ek sien uit na die nuwe boek Vlek op die Horison en Vlamme van Onheil. Ek wens jou net die beste toe met jou wonderlike gawe van Bo om vir ons so lekker te kan skryf. Geluk ook met jou verjaarsdag gister (11.1.2010) en wens jou 'n gesonde, gelukkige, voorspoedige jaar vol liefde toe. Vriendin Elize
Januarie 12, 2010 Antwoord rikaduplessis
Elize, baie dankie vir jou ondersteunende kommentaar en mooi wense - dit word waardeer. Jy weet, sonder julle lesers beteken ons ou skryfseltjies nie veel nie.
Januarie 13, 2010 Antwoord Jenny Nel
Baie geluk met Tannie se verjaarsdag, dieselfde dag as Nekita van Johnny! Hoop dit gaan beter met die gesondheid en alles wat mooi is en sommer baie inspirasie word jou toegewens vir die nuwe jaar! Almal sien baie uit na jou nuwe boeke. Laat weet maar wanneer die heel nuutste gepubliseer word en wanneer ons weer 'n kleuter boekie kan verwag, want ek is nou ook ouma en kan dan begin bymekaar maak. Mag die Here jou seen en jou gedagtes goue vleuels gee! Baie liefde Jenny.
Januarie 13, 2010 Antwoord Sarie Coetzee
Rika, ek het Spoor na liefde baie geniet, dit is ‘n heerlike liefdesverhaal. Ek het ‘n voëltjie hoor fluit dat die meisie op sy omslag van ‘n skildery van jouself is toe jy nog baie jonk was. Mag ons as lesers weet of dit die waarheid is? In elk geval, ek sien uit na jou volgende twee boeke waarvan jy praat. Sarie Coetzee
Sjoe, waar het dit uitgelek?? Hou nie van lieg nie, so, ja, dit is waar. Die rede daarvoor is dat my seun betrokke was by die omslagontwerp en dit ewe geheim gehou het vir my tot die end. Hy besit daai skildery van my. Maar nogtans dankie dat jy die verhaal mooi vind - dit is altyd goed om te hoor as iemand jou skryfwerk geniet het.
Januarie 14, 2010 Antwoord Marile Cloete
Januarie 14, 2010 Antwoord Rika Du Plessis
Januarie 14, 2010 Antwoord Rika du Plessis-fans
Ek skryf namens ‘n hele paar lesers van Setaria en Thabazimbi, net om vir jou te sê hoe baie ons jou boeke geniet. Daar is nie juis uitsonderings nie, want ons geniet almal. Tog moet ek sê dat ‘n hele paar jou nuutste boek, Spoor na liefde, besonders gevind het en ons het lekker daaroor gesels. Jou Romanza-boek, Jaarringe van liefde het ook baie aftrek gekry as ek so na geselsies om my luister. Ons het net een boodskap vir jou,Rika en dit is dat jy tog nie moet ophou skryf nie, en baie sterkte daarmee. Ek noem nie ons almal se name hier nie, dis te veel. Rika du Plessis-fans!
Wie julle ook almal is, ek kan net sê baie dankie vir die mooi woorde, ek waardeer dit regtig. Solank die Here my spaar met 'n gesonde verstand, sal ek probeer om nog vir julle en almal wat graag lees, te skryf.
Februarie 12, 2010 Antwoord Dina Botha
Rika, ek lees nou eers van die storie van jou seun se betrokkenheid by die omslag. Dis so sweet. Is dit nie wanneer 'n mens jou seun wil opvreet van liefde nie? Die tipe karakter wat jy as 'n held in 'n boek wil gebruik? Ek het deur die jare heelwat van jou goed gelees en nooit besef ek sal jou eendag in Cuber space ontmoet nie. Dis vir my 'n aangename voorreg.
Februarie 12, 2010 Antwoord Rika Du Plessis
Dankie, Dina, ek voel ek is die bevoorregte een om julle almal ook hier te leer ken. Ek het daardie Arrogante Yank van jou baie geniet, hoor. Ja, ek het net twee kinders - twee seuns - en die een wat by die omslagontwerp betrokke was, sit in Hamburg, Duitsland. Ek sien hom net so een keer in twee jaar en verlang maar baie. Noudat jy dit noem - ek het al sy karakter in 'n verhaal gebruik juis omdat hy so 'n bedagsame kêrel is.
Februarie 18, 2010 Antwoord Dina Botha
Ek het jou Glansligmeisie by my skoonma se ouetehuis raakgeloop en gisteraand gelees. Ek het dit baie geniet. Dis eintlik lekker om te weet hoe wyd en suid 'n ou se goed gelees word, ne.
Februarie 18, 2010 Antwoord Rika Du Plessis
Februarie 19, 2010 Antwoord Feona Linde
Februarie 19, 2010 Antwoord Rika Du Plessis
Feona, jou briefie was 'n aangename verrassing. Dit is verblydend om te hoor dat my boeke by julle 'n gunsteling is - dit is altyd 'n groot inspirasie vir my as skryfster om so iets te hoor. Baie dankie.
Maart 6, 2010 Antwoord Kristen Olivier
Ek sien Vlek op die Horison sou Februarie verskyn het. Indien hy wel verskyn het, kan jy my asb. vertel waar kan ek hom bekom? Ek het al jou ander boeke gelees en wil nie graag die een misloop net omdat hy nie by Lapa is nie. Ek sal weer kom inloer vir die informasie. Baie dankie. Kristen Olivier
Maart 7, 2010 Antwoord Rika Du Plessis
Hi, Rika, ek kap ook gou sommer hier by sus Kristen in om vir jou te se dat ek die enigste twee boeke van jou wat ek nog nie gelees het nie nl jou heel eerste boek, Wewersvlei se mense en Geknakte vlerke onlangs in n klein 2de handse winkel gekry het. Wewersvlei se mense was 'n groot en aangename verrassing, want dit is nie aldag dat jy 'n gestremde kry as held nie. Geknakte vlerke het 'n dierbare en fantastiese heldin. Lekker skryf, ons kyk uit vir nog. Lise.
Maart 8, 2010 Antwoord Rika Du Plessis
Maart 11, 2010 Antwoord Kristen Olivier
Rika, mag ek vra vir jou e-pos addy? Ek wil graag vir jou 'n persoonlike briefie stuur? Nog 'n ding, as Vlek op die horison gekom het, kan ek dit vir jou pos dat jy dit vir my teken?
Maart 11, 2010 Antwoord Rika Du Plessis
Maart 15, 2010 Antwoord Elize Grobler
Hi Rika, Marcia het jou boek Vlek op die Horison verslind. Soos altyd is dit 'n lekker leesboek met baie liefde en 'n paar interessante kinkels. Spoor na Liefde kon sy nie neersit totdat die boek klaar gelees was nie. Baie dankie vir al jou lekker boeke en sien uit na die volgende. Groete, Elize
Liewe vriendin Rika, Marcia en ek is nou beisg om al jou 50+ boeke deur te gaan en dit te merk volgens jou lys van boeke. Ek vermoed dat daar so een of twee gaan wees wat ek nie het nie, maar sal jou laat weet. Ek geniet nog steeds al jou boeke en het self jou nuutste boek Vlek op die Horison baie geniet. Dankie vir die mooi boeke en asseblief hou tog nie op nie want ons is honger vir nog...... Elize
Maart 15, 2010 Antwoord Rika Du Plessis
Elize, as 'n skrywer sulke lojale lesers soos jy en Marcia het, wat meer kan sy vra. Baie dankie vir julle lieflike kommentaar, en laat weet gerus as daar van die boeke in jul versameling ontbreek sodat ons kan kyk of ons dit vir julle iewers in die hande kan kry. Sal jou laat weet wanneer Vlamme van onheil verskyn.
April 27, 2010 Antwoord Louwna
Hi Rika, ek het so pas jou Vlek op die Horison gelees, en ek wil graag vir jou noem dat ek hierdie boek nog meer geniet het as al jou ander voor dit. Ek het nog altyd van 'n liefdesverhaal wat te midde van 'n bietjie ander soort aksie ook afspeel. Ek hoop dit is vorentoe jou doel om so daarmee voort te gaan.
April 27, 2010 Antwoord Rika du Plessis
Mei 5, 2010 Antwoord anngert
Mei 5, 2010 Antwoord Rika Du Plessis
Dankie, Annetjie - dit is van my heel eerste boeke.
Junie 14, 2010 Antwoord Rika Du Plessis
Louwna, ek het nou jou e-pos addy verloor, so ek antwoord jou sommer hier, hoop jy sien dit. Vure van onheil het so pas by Hartbees Uitgewers verskyn, en jy kan hom koop op hul webwerf by www.hartbees.site11.com Dankie vir die belangstelling, dit word waardeer.
Julie 10, 2010 Antwoord Suzie Combrinck
Rika, baie dankie dat jy my voorgestel het aan hierdie addy. Ek het al jou boeke, ook die wat jy onder die naam Liza Moore geskryf het, dankie vir jou boeke. Ek dink ek kan met reg se dat ek "Geknakte vlerke" seker die meeste geniet het, nie dat die ander enigsins afgesteek het nie, veral "Vlek op die horison" was baie goed.
Julie 10, 2010 Antwoord Rika Du Plessis
Suzie, dit is lesers soos jy wat mens soos 'n klontjie goud moet bewaar... dit is wat een van ons skryfsters oor jou gesê het nadat ek hulle van jou vertel het - en ek stem volmondig saam. Baie dankie dat ek ook onder jou lysie val en jy is enige tyd welkom op ons lesersblog.
Julie 25, 2010 Antwoord anngert
Rika, ek het Jaarringe van die liefde by 'n tweedehandse boekwinkel hier raakgeloop, dit vinnig gelees en baie geniet. Geluk daarmee, al is dit al lankal uitgegee.
Julie 26, 2010 Antwoord Rika Du Plessis
Baie dankie, Annetjie, dit is nou regtig vir my 'n eer dat jy die moeite gedoen het om die boekie te lees.
Augustus 25, 2010 Antwoord Rika Du Plessis
September 2, 2010 Antwoord Rika Du Plessis
Vir die klompie van my lesers wat die afgelope ruk gekla het omdat hulle nie my nuwe boeke by Lapa kan kry nie, los ek hierdie boodskap sodat ek nie al jul mails hoef te antwoord nie- ek het net na hierdie blog vir julle verwys om hier te kom lees. My Hartbees boeke en die Crink boeke word nie deur Lapa gepubliseer nie en daarom is dit nie by Lapa te koop nie. Jul moet dit koop by Hartbees se website wat as volg is: www.hartbees.site11.com of hul kontak by 028-5141468 en die Crink boeke kan jul direk by Crink op hul website koop of hulle skakel by 012-4246521. Daar sal wel in November enetjie by Lapa self verskyn waarna julle kan uitkyk, Liefde Wink. Dankie vir jul belangstelling, dit word waardeer.
Januarie 10, 2011 Antwoord vene
hi tannie hoe gaan dit met tannie ek hou baie van tannie se boeke ek en my ma die meeste tannie moet n leka jaar he en ek hoop alles is wonderlik vir tannie in die jaar ek is verlief op lees kan nie sonder dit nie is maar my stokperdjie en my ander een is skryf maar ek sukkel maar n bietjie maar dit hou my leka besig .nouja tot later toe baie liefde daar vene xxxx
Januarie 11, 2011 Antwoord Rika Du Plessis
Hi Vene - baie dankie vir die mooi woorde. Jy kan gerus vir my vertel wie jy is en vanwaar jy is. Jy het 'n besonderse naam.
Februarie 5, 2011 Antwoord Madelie Human
Rika! Het uiteindelik by 'Liefde wink' uitgekom! Lekker gelees. Ek kan sien hoekom Lapa so baie van jou boeke gepubliseer het oor die jare. Moenie nou-al ophou nie!
Februarie 5, 2011 Antwoord Rika Du Plessis
Komende van jou, Madelie, beskou ek dit as 'n groot kompliment. Baie dankie.
Junie 8, 2011 Antwoord Fiona Linde
Dit is weer ek, Fiona die Namakwalander. Ek het gelees van jou nuwe boek vir Junie, Kayla se erfenis, en ek kan nie wag om hom te lees nie. Ek en 'n paar vriendinne het nou besluit dat ons al die leesboeke wat ons koop en klaar gelees het, aan ons biblioteek gaan skenk, want ons sien nie juis veel nuwes daar inkom nie. Ons verstaan dat die bibs se fondse maar swak is. Ek het ook ingestem, maar joune bly op my rak, want op vyf na, het ek al jou boeke en ek SAL nog daai vyf ook kry. O ja, ek het 'n nuwe e-pos adres, ek stuur hom vir jou na joune toe, want ek skryf nog vanaand vir jou 'n briefie - is baie nuuskierig oor iets wat ek gehoor het.
Junie 8, 2011 Antwoord Rika Du Plessis
Dit is goed om weer van jou te hoor, Fiona. Ja, Kayla se eksemplare het nog nie by my uitgekom nie, maar hy is seker op pad. Jy is reg, die biblioteke kry maar swaar met nuwe aankope. Julle doen 'n goeie ding. Dankie vir jou e-pos en nuwe adres ook, en ek is bly ek kon jou nuuskierigheid darem 'n antwoord gee. :P
Julie 9, 2011 Antwoord Louwna
Rika, Kayla se erfenis is wat ek noem, 'n heeeeerlike verhaal. Die soort wat jy net eenvoudig nie neersit voor jy die laaste punt gelees het nie. Ek en my sus hoop daar kom nog baie sulkes. Jy het die vermoë om jou heldin intiem met jou leser te deel. As ek kon kies, sou ek soos jou Kayla wou wees.
Julie 9, 2011 Antwoord Rika Du Plessis
Sjee, Louwna, dat ek nou die dag moet beleef dat 'n leseres graag soos 'n heldin van my wil wees - dis darem 'n yslike kompliment waarvoor ek baie dankie sê. Ek is bly jy en jou sus lees graag my boeke.
Julie 18, 2011 Antwoord Friedel Marx
Kayla se erfenis was vir my 'n besonderse storie. My man het iets soortelyks as jou held beleef en ek het dit saam met hom beleef. Nooit gedink ek sal eendag 'n verhaal lees wat ons so deel daarvan sal laat voel nie.
Julie 19, 2011 Antwoord Rika Du Plessis
Oktober 4, 2011 Antwoord Suzie Combrinck
Oktober 4, 2011 Antwoord Rika Du Plessis
Suzie, dankie dat jy dit in elk geval gelees het. Jy bly maar 'n skrywer se blokkie sjokolade wat tog te heerlik soet op die tong kom lê.
Oktober 24, 2011 Antwoord Desiree Strydom
Ek dog ek het die mederheid boeke gelees en tot my ontstelling ontdek ek daar is baie wat ek nog moet lees...en wil weet hoe ons te werke kan gaan om die te kry wat ons gemis het te kry,ek begin navra kry by bib lede wat nou hul persoonlike bib wil begin...ja nee kyk ons is bevooreg om jou in ons midste te kan he kyk uit vir nuwe lees stofxxx
Oktober 26, 2011 Antwoord Rika Du Plessis